alexandrainst/scandi-wiki huggingface dataset:
Laksefjorden

Laksefjorden (nordsamisk Lágesvuotna) er ein fjord i Lebesby kommune i Troms og Finnmark. Fjorden er den tredje lengste fjorden i Finnmark etter Porsangerfjorden og Varangerfjorden og strekkjer seg 72 km sørover til bygda Kunes i botn av fjorden.

Den ytre delen av fjorden ligg mellom Sværholthalvøya og Nordkinnhalvøya og har innløp mellom Sværholtklubben i vest og Store Finnkjerka i aust. Vest for Sværholthalvøya går Porsangerfjorden sørover, medan Tanafjorden ligg på austsida av Nordkinnhalvøya. Store Finnkjerka markerer òg den ytre og vestlege grensa for Kjøllefjorden som går søraustover til Kjøllefjord på austsida av Dyrfjordhalvøya. 

Fjorden er 327 meter på det djupaste, nesten heilt ute ved munningen. 

Riksveg 98 går langs austsida av fjorden ut til Ifjord, og frå her går Riksveg 888 langs delar av austsida. Når Riksveg 888 er stengd på grunn av uvêr går det ferje frå Kalak til Kifjorden.

Busetnader 
Det ligg ikkje så mange busetnader langs fjorden. På vestsida finn ein grenda Veidnes og på austsida ligg bygdene Dyfjord, Bekkarfjord, Lebesby og Ifjord og grenda Brenngam, medan Kunes ligg inst i fjorden.

Fjordarmar 
Laksefjorden har mange fjordarmar, særleg på austsida. På vestsida er den einaste fjordarmen Lille Porsangen. På austsida finn ein frå nord til sør Dyfjorden, Kifjorden, Eidsfjorden, Mårøyfjorden, Store Torskefjorden, Lille Torskefjorden, Bekkarfjorden, Ifjorden med Friarfjorden, Landersfjorden, Adamsfjorden og heilt inst ligg Storfjorden.

Øyar 
Det ligg fleire øyar i fjorden. Den største er Brattholmen som ligg nesten heilt inne i fjorden, medan Mårøya er den nest største. Andre øyar er Kartøya, Store Bratholmen, Langholmen, Skjåholmen, Rypøya og Bondøya.

Historie
Under andre verdskrigen hadde okkupasjonsmakta ein fangeleir med sovjetiske fangar i austre Laksefjorden.

Kjelder

Fjordar i Lebesby
Stig Sørra

Stig Sørra () er ein norsk lokalpolitikar for Høgre. Han var ordførar i Alstahaug kommune frå 2007 til 2011. Han vart vald med støtte frå ei fleirtalsgruppering samansett av partia Høgre, Arbeidarpartiet og Senterpartiet.

Bakgrunnsstoff 
 Ordføraren – Alstahaug kommune
 Alstahaug Høgre 

Ordførarar i Alstahaug
Høgreordførarar i Nordland
Storfjorden i Lebesby

Storfjorden (samisk Stuorravuotna) er den inste delen av Laksefjorden i Lebesby kommune i Troms og Finnmark
. Fjorden strekkjer seg 7,5 km sørover til bygda Kunes i botn av fjorden.

Fjorden startar ved Brattholmen i nord. På austsida ved Adasmfjordholmen går fjordarmen Adamsfjorden søraustover til Adamsfjord. I tillegg til Kunes ligg det små gardsbruk langs begge sider av fjorden. Fjorden er 74 meter på det djupaste, like sør for Brattholmen.

Riksveg 98 passerer botn av fjorden gjennom Kunes.

Fjordar i Lebesby
Geir Waage

Geir Waage er ein norsk lokalpolitikar for Arbeidarpartiet som sidan 2015 er ordførar i Rana kommune, sist attvald i 2019. Han var også ordførar frå 2007 til 2011.

Waage har tidlegare vore heiltidspolitikar i Nordland fylkeskommune. Han har òg vore leiar i Nordland AUF. Han har permisjon frå ei stilling ved Nasjonalbiblioteket for å vere ordførar i Rana.

Referansar 

Waage, Geir
Waage, Geir
Ap-ordførarar i Nordland
John Harald Danielsen

John Harald Danielsen () er ein norsk politikar for Senterpartiet som var ordførar i Øksnes kommune frå 2019 til 2023. Frå 2007 til 2011 var han ordførar for Arbeidarpartiet.

Referansar 

Ordførarar i Øksnes
Ap-ordførarar i Nordland
Folk frå Øksnes
Andre Møller

Andre Møller () er ein norsk politikar for Arbeidarpartiet. Etter kommune- og fylkestingsvalet 2007 vart han vald til ordførar i Vega kommune, der Arbeidarpartiet fekk reint fleirtal i kommunen med åtte av 17 representantar.

Møller vart attvald i 2015.

Kjelder 

Ordførarar i Vega
Ap-ordførarar i Nordland
Folk frå Vega
Adamsfjorden

Adamsfjorden (nordsamisk Áttánvuotna) er ein fjordarm av Storfjorden i Lebesby og Laksefjorden i Lebesby kommune i Troms og Finnmark. Fjorden strekkjer seg 2,5 km søraustover til Adamsfjord i botn av fjorden.

Fjorden har innløp mellom Indre Adamsfjordklubben i nord og Adamsfjordholmen i sør. På nordvestsida går den vesle fjordarmen Geazzevuotna nordaustover. Fjorden er 41 meter på det djupaste, om lag midt i fjorden. 

Riksveg 98 går langs austsida av fjorden.

Fjordar i Lebesby
Kjell-Børge Freiberg

Kjell-Børge Freiberg () er ein norsk politikar for Framstegspartiet. Han var ordførar i Hadsel frå 2007 til 2015. Frå 31. august 2018 er han olje- og energiminister i regjeringa Solberg.

Freiberg vart vald med støtte frå representantane til Framstegspartiet, Høgre, Venstre og den lokale felleslista. Freiberg er den første og til no den einaste ordføraren frå Framstegspartiet i Nordland.

Han vart vald som stortingsrepresentant frå Nordland fylke ved stortingsvalet i 2017.

Kjelder

Bakgrunnsstoff 
 
 Hadsel kommune 

Norske olje- og energiministrar
Statsrådar i Regjeringa Solberg
Frp-statsrådar
Statssekretærar i Regjeringa Solberg
Statssekretærar frå FrP
Stortingsrepresentantar for Nordland
Stortingsrepresentantar frå FrP
Stortingsrepresentantar 2017-2021
Ordførarar i Hadsel
FrP-ordførarar i Nordland
Folk frå Hadsel
Landersfjorden

Landersfjorden (samisk Lánavuotna) er ein fjordarm av Laksefjorden i Lebesby kommune i Troms og Finnmark. Fjorden strekkjer seg 5 km sørover til Issatgohppi i botn av fjorden.

Fjorden har innløp mellom Brattholmen i vest og Sommarvikneset i aust. Sør for Brattholmen går Storfjorden sørover. Det er eit par bustader lengst sør i fjorden, men ingen større busetnader. Fjorden er 187 meter på det djupaste, midtfjords ved munningen. 

Riksveg 98 går langs søraustsida av fjorden.

Fjordar i Lebesby
Ifjorden

Ifjorden (samisk Idjavuotna) er ein fjordarm av Laksefjorden i Lebesby kommune i Troms og Finnmark. Fjorden strekkjer seg 12 km søraustover til bygda Ifjord i botn av fjorden.

Fjorden har innløp mellom Bondøya i sørvest og Skjånes i nordaust. Rypøya ligg midt i innløpet. Ifjord er den største busetnaden ved fjorden, men ein finn òg fleire gardsbruk på sør- og nordaustsida, som Oldervik, Skogvika, Nordmannset, Holmen og Heimdal. På sørsida av fjorden går Friarfjorden sørover. 
Fjorden er 231 meter på det djupaste, heilt ytst i fjorden. 

Riksveg 98 går langs sørsida av fjorden, medan Riksveg 888 går langs nordaustsida.

Fjordar i Lebesby
Ivan Haugland

Ivan Haugland () er ein norsk politikar for Arbeidarpartiet. Han er  ordførar i Leirfjord kommune frå 2015.

Han var tidlegare ordførar frå 2003 til 2011, etter Kommunestyre- og fylkestingsvalet 2007 vart Haugland vald til ordførar med støtte frå representantane frå Arbeidarpartiet og Leirfjord bygdeliste.

Bakgrunnsstoff 
 Leirfjord kommune 

Ordførarar i Leirfjord
Folk frå Leirfjord
Fødde i 1960
Ap-ordførarar i Nordland
Friarfjorden

Friarfjorden (samisk Irgavuotna) er ein fjordarm av Ifjorden og Laksefjorden i Lebesby kommune i Troms og Finnmark. Fjorden strekkjer seg 3 km sørvestover til botn av fjorden.

Fjorden har innløp mellom Friarfjordklubben i vest og Njángsaš i aust. På vestsida av fjorden ligg gardsbruka Nyheim og Heimdal. På sørsida av fjorden ligg det òg enkelte bustader. På det djupaste er fjorden 86 meter, nesten heilt ytst i fjorden. 

Riksveg 98 går langs sørsida av fjorden.

Fjordar i Lebesby
Bekkarfjorden

Bekkarfjorden (nordsamisk Beahkkirvuotna) er ein fjordarm av Laksefjorden i Lebesby kommune i Troms og Finnmark. Fjorden strekkjer seg 10 km søraustover til bygda Bekkarfjord i botn av fjorden.

Fjorden har innløp mellom Bekkarfjordklubben i nord og Kalak i sør. Bortsett frå Bekkarfjord er det få bustader ved fjorden. Fjorden er 135 meter på det djupaste, heilt ytst i fjorden.

Riksveg 888 går langs sørsida av fjorden.

Fjordar i Lebesby
Lille Torskefjorden

}}
Lille Torskefjorden (nordsamisk Uhca Dorskavuotna) er ein fjordarm av Laksefjorden i Lebesby kommune i Troms og Finnmark. Fjorden strekkjer seg 2,5 km søraustover til Rundhaugen i botn av fjorden.

Fjorden har innløp mellom Lille Torskefjordklubben i nord og Seimaneset i sør. Grønmo og Rundhaugen er to gardsbruk på sørsida av fjorden. Nord for Lille Torskefjordklubben ligg Store Torskefjorden. Fjorden er 71 meter på det djupaste, like nord for Seimaneset.

Fjordar i Lebesby
Store Torskefjorden

Store Torskefjorden (samisk Stuorra Dorskavuotna) er ein fjordarm av Laksefjorden i Lebesby kommune i Troms og Finnmark. Fjorden strekkjer seg 5,5 km søraustover til Haug i botn av fjorden.

Fjorden har innløp mellom Store Torskefjordklubben i nord og Lille Torskefjordklubben i sør. Sør for Lille Torskefjordklubben ligg Lille Torskefjorden. Garden Hamna ligg på sørsida av fjorden og like aust for Hamna smalnar fjorden kraftig inn. Dette sundet vert berre kalla Straumen. I den indre delen av fjorden ligg gardane Eidet, Moen og Haug på sørsida. Fjorden er 51 meter på det djupaste, like nord for Hamna.

Fjordar i Lebesby
Lille-Porsangen

Lille-Porsangen (samisk Skiessvuotna) er ein fjordarm av Laksefjorden i Lebesby kommune i Troms og Finnmark og den einaste av fjordarmane på vestsida. Fjorden strekkjer seg 12 km sørvestover til Stormyra i botn av fjorden.

Fjorden har innløp mellom Veidgamneset i nord og Veidnesholmen i sør. Sør for Veidnesholmen ligg bygda Veidneset. Fjorden er 55 meter på det djupaste, heilt ytst i fjorden. 

Fv183 går langs sørsida av fjorden.

Kjelder 

Fjordar i Lebesby
Mårøyfjorden

Mårøyfjorden (samisk Dáibarávuotna) er ein fjordarm av Laksefjorden i Lebesby kommune i Troms og Finnmark. Fjorden strekkjer seg 3,5 km søraustover til garden Austmo i botn av fjorden.

Fjorden har innløp mellom Mårøyfjordklubben i nord og Lille Mårøya i sør. Torveholmen er ei øy midt i fjorden. Aust for denne holmen ligg vågen Austerbotnen og gardane Vinterplassen og Elvestrand. Sør for holmen ligg Sørfjorden med gardane Hjellneset og Austmo. Det er ikkje vegsamband langs fjorden. 

Fjorden er 116 meter på det djupaste, like aust for Lille Mårøya.

Fjordar i Lebesby
Eidsfjorden i Lebesby

Eidsfjorden (samisk Oarjjit Nuorevuotna) er ein fjordarm av Laksefjorden på sørsida av Nordkinnhalvøya i Lebesby kommune i Troms og Finnmark. Fjorden strekkjer seg 15 km søraustover til Hopseidet i botn av fjorden. Hopseidet er eit om lag 500 meter breitt eid som går over til botn av Hopsfjorden, ein fjordarm av Tanafjorden. 

Fjorden har innløp mellom Kifjordneset i nord og Ersneset i sør. Vest for Kifjordneset går Kifjorden nordover. Dei einaste busetnadane ved fjorden er garden Nordmannset på nordsida i den ytre delen og ved Hopseidet i botn av fjorden. 

Riksveg 888 går langs den indre delen av fjorden.

Fjordar i Lebesby
Kifjorden i Finnmark

Kifjorden (samisk Gihpovuotna) er ein fjordarm av Laksefjorden i Lebesby kommune i Troms og Finnmark. Fjorden strekkjer seg 5 km nordover til Kifjord i botn av fjorden.

Fjorden har innløp mellom Torveneset i vest og Kifjordneset i aust. Kifjord er ei bygd i botn av fjorden, men det ligg òg fleire andre bustader langs fjorden, hovudsakleg på austsida, sjølv om denne fjordsida ikkje har vegsamband. Langs vestsida går Fv241.

Fjordar i Lebesby
Dyfjorden

Dyfjorden er namnet på to fjordar i Noreg: 

 Dyfjorden i Lebesby er ein fjordarm av Laksefjorden i Lebesby kommune i Finnmark. 
 Dyfjorden i Måsøy er ein fjord i Måsøy kommune i Finnmark. 

Fjordar i Noreg
Dyfjorden i Lebesby

Dyfjorden er ein fjordarm av Laksefjorden på sørvestsida av Nordkinnhalvøya i Lebesby kommune i Troms og Finnmark. Fjorden strekkjer seg 1 km nordover til Dyfjordbotn i botn av fjorden.

Fjorden har innløp mellom Dyfjordneset i vest og Brenngamklubben i aust. Bygda Dyfjord ligg på vestsida av fjorden. Fv241 går langs begge sider av fjorden.

Fjordar i Lebesby
Kjøllefjorden

Kjøllefjorden (samisk Gilevuotna) er ein fjord på vestsida av Nordkinnhalvøya i Lebesby kommune i Troms og Finnmark. Fjorden strekkjer seg 8,5 km søraustover til tettstaden Kjøllefjord i botn av fjorden.

Fjorden har innløp mellom Kjøllefjordneset i nord og Store Finnkjerka i sør. Vest for Finnkjerka går Laksefjorden sørover. Bortsett frå Kjøllefjord er det ingen andre busetnader ved fjorden. Fjorden ligg mellom Dyfjordhalvøya i sør og Skjøtningberghalvøya i nord.

Fjordar i Lebesby
Oksfjorden i Finnmark

Oksfjorden (nordsamisk Vuoksavuotna) er ein fjord på nordsida av Nordkinnhalvøya i Lebesby kommune i Troms og Finnmark. Fjorden strekkjer seg 14 km søraustover til garden Sørbotnen i botn av fjorden.

Fjorden har innløp mellom Kjelsnæringen i vest og Engelsnæringen i aust. Fjorden går på nordaustsida av Skjøtningberghalvøya. Sør for denne ligg Kjøllefjorden. Det fråflytta fiskeværet Skjøtningberg ligg på sørsida heilt ytst i fjorden, elles er det berre busetnadar inst i fjorden. 

Fylkesveg 894 går langs botn av fjorden.

Fjordar i Lebesby
Eskilstuna

Eskilstuna er ein svensk by i Södermanlands län i landskapet Södermanland. Eskilstuna fekk bystatus i år 1659 og er administrasjonssenter i Eskilstuna kommune. Innbyggartalet er 64 679 (2010).

Industri 
I 1832 stifta Johan Theofron Munktell Eskilstunas Mekaniska Werkstad, som i 1879 vart omgjort til eit aksjeselskap under namnet Munktells Mekaniska Verkstads Aktiebolag. Frå 1932 heitte det AB Bolinder Munktell og frå 1950 Volvo BM.

Vennskapsbyer 
  Stavanger

Eskilstuna kommun
Tettstader i Södermanlands län
Byar i Sverige
Kinnar-Sandfjorden

Kinnar-Sandfjorden (samisk Sáttovuotna) er ein fjord på nordsida av Nordkinnhalvøya i Lebesby kommune i Troms og Finnmark. Fjorden strekkjer seg 2,5 km sørover til Sandfjord i botn av fjorden.

Fjorden har innløp mellom Bøneset i vest og Kinnarodden i aust. Kinnarodden er det nordlegaste punktet i Noreg og Europa som ligg på fastlandet. Fjorden endar i ei 850 meter lang sandstrand i botn.

Kjelder 

Fjordar i Lebesby
Magkeilfjorden

Magkeilfjorden (nordsamisk Mahkilvuotna) er ein fjord på nordsida av Nordkinnhalvøya i Gamvik kommune i Troms og Finnmark. Fjorden strekkjer seg 6 km sørvestover til Kobbvågen i botn av fjorden og ligg like aust for Kinnarodden, det nordlegaste punktet i Noreg og Europa på fastlandet.

Fjorden har innløp mellom Magkeilspiret i nord og Smørbringen i sør. Sydvestneset stikk ut i fjorden frå botn og deler den inste delen i to. På nordsida ligg Vesterbotn og på sørsida Kobbvågen.

Det er ingen busetnader ved fjorden.

Fjordar i Gamvik
Mehamnfjorden

Mehamnfjorden (samisk Donnjevuotna) er ein fjord på nordsida av Nordkinnhalvøya i Gamvik kommune i Troms og Finnmark. Fjorden strekkjer seg 6 km sørover til tettstaden Mehamn.

Fjorden har innløp mellom Smørbringen i vest og Kamøynæringen i aust. Vest for Smørbringen ligg Magkeilfjorden og aust for Kamøynæringen ligg Skittenfjorden. Ved Vedvikneset, som strekkjer seg nordover i fjorden frå Mehamn, går Normannsethfjorden inn mot aust, medan Mehamnfjorden fortset mot sør. Ved Steinfjordneset går sidearmen Steinfjorden inn mot vest, og ved Vardholmen går Sørfjorden mot sør, medan Mehamnfjorden går mot aust inn til Mehamn og havneområdet der.

Fjordar i Gamvik
Steinfjorden i Gamvik

Steinfjorden er ein fjordarm av Mehamnfjorden i Gamvik kommune i Troms og Finnmark. Fjorden strekkjer seg 1,5 km sørover til Steinfjordvatna i botn av fjorden.

Fjorden har innløp mellom Kuskjellhamnklubben i nord og Steinfjordneset i sør. På vestsida av fjorden ligg garden Kuskjellhamna, men denne har ikkje vegsamband til resten av kommunen. Aust for Steinfjordneset går Sørfjorden sørover.

Fjordar i Gamvik
Sørfjorden i Gamvik

Sørfjorden er ein fjordarm av Mehamnfjorden i Gamvik kommune i Troms og Finnmark. Fjorden ligg på vestsida av Mehamn og strekkjer seg 1,4 km sørover til Mehamn flyplass i botn av fjorden.

Fjorden har innløp mellom Steinfjordneset i vest og Vardholmen i aust. Vest for Steinfjordneset ligg Steinfjorden.

Fjordar i Gamvik
Nordmannsetfjorden

Nordmannsetfjorden er ein fjordarm av Mehamnfjorden like aust for Mehamn i Gamvik kommune i Troms og Finnmark. Fjorden strekkjer seg 2,5 km sørover til Normannset i botn av fjorden.

Fjorden har innløp mellom Vedvikneset i vest og Skipvikneset i aust. Lille Kamøya ligg ytst i fjorden.

Fjordar i Gamvik
Skittenfjorden

Skittenfjorden er ein fjord i Gamvik kommune i Troms og Finnmark. Fjorden strekkjer seg 4 km sørvestover til Austerbotnen.

Fjorden har innløp mellom Kamøynæringen i vest og Bispen i aust. Vest for Kamøynæringen ligg Mehamnfjorden og aust for Bispen ligg Sandfjorden. Det ligg spreidde bygg ved fjorden. Inst i fjorden ligg to vågar, Vesterbotnen og Austerbotnen.

Fjordar i Gamvik
Sandfjorden ved Mehamn

Sandfjorden er ein fjord i Gamvik kommune i Troms og Finnmark. Fjorden strekkjer seg 5 km sørvestover til grenda Langstranda i botn av fjorden.

Fjorden har innløp mellom Bispen i vest og Bjørkevikneset i aust. I tillegg til Langstranda ligg Sandfjord på vestsida. 

Fv263 passerer botn av fjorden.

Fjordar i Gamvik
Gunnarsfjorden

Gunnarsfjorden er ein fjord i Gamvik kommune i Troms og Finnmark. Fjorden strekkjer seg 1,5 km vestover til botn av fjorden.

Fjorden har innløp mellom garden Ingebrigtslåtta i nord og Gunnarfjordneset i sør. Inst i fjorden ligg òg ein busetnad. Gunnarsfjorden ligg like sør for sjølve Gamvik.

Fjordar i Gamvik
Risfjorden

Risfjorden er namnet på fleire fjordar i Noreg, alle av dei i Finnmark: 

 Risfjorden i Berlevåg er ein fjordarm av Kongsfjorden i Berlevåg kommune. 
 Risfjorden i Gamvik er ein fjord på Nordkinnhalvøya i Gamvik kommune. 
 Risfjorden ved Tufjorden er ein fjordarm av Tufjorden på Magerøya i Nordkapp kommune. 
 Risfjorden ved Skarsvåg er ein fjord på Magerøya i Nordkapp kommune. 
 Risfjorden ved Kamøyvær er ein fjordarm av Duksfjorden på Magerøya i Nordkapp kommune. 

Fjordar i Noreg
Risfjorden i Gamvik

Risfjorden er ein fjord på Nordkinnhalvøya i Gamvik kommune i Troms og Finnmark. Fjorden strekkjer seg 4 km sørover til Laksesættet i botn av fjorden.

Fjorden har innløp mellom Larsolaurda i vest og Skalangsneset i aust. Det ligg ein gammal busetnadsplass på begge sider av fjorden kalla Risfjord. Koifjorden ligg aust for Skalangsneset.

Fjordar i Gamvik
August Herman Francke

August Hermann Francke () var ein tysk pietistisk teolog og pedagog, fødd i Lübeck og død i Halle. Francke stog i leiinga for det teologiske faktultetet i Halle, og han bygde opp ei rekkje sosiale og pedagogiske institusjonar, og slik vart han den som sette Philipp Jacob Speners pietistiske idear ut i livet.

Universitetsutdanning 
Francke studerte ved universiteta i Erfurt, Kiel og Leipzig. I 1686 grunnla han eit Collegium philobiblicum  i Leipzig for filologisk og praktisk tolking av Bibelen.

I 1687 omvenda han seg etter eiga utsegn til ein «levande kristendom». Frå 1690-91 var han diakon ved Augustinkyrkja i Erfurt. Preikene hans fekk stor merksemd, ikkje på grunn av dogmatikken, men på grunn av vekkinga han forkynte. Mange, både protestantar og katolikkar, vart inspirerte til å gå over til pietismen, og dette førte til at katolske fyrstebiskopen av Mainz utviste han frå byen. 

I 1692 vart Francke professor i semittiske språk ved universitetet i Halle og pastor i Glaucha, ein forstad til Halle. 1698 vart han professor i teologi ved same universitetet. Gjennem verksemda som prest og akademisk lærar vart han ved sida av Philipp Jacob Spener ein av grunnleggarane av pietismen.

Dei franckeske stiftelsar i Halle 
I 1695 etablerede Francke ein fri- og fattigskole og eit par andre skolar og i 1697 ein latinskole, Die Franckeschen Stiftungen zu Halle. Til fattigskolen la han ein heim for foreldrelause barn. Her vart plassen snart for liten, og 24. juli 1698 la han grunnsteinen til Waisenhuset i Halle. Arbeidet vart finasiert ved frivillige bidrag. 

I 1705 etablerte Francke eit misjonsinstitutt.

Kritikk 
Som pedagog la Francke vekt på at barna fekk ei moralsk oppseding, og at kvart barn burde bli behandla etter sin individualitet. Han la vekt på realfaga og på lærarutdanninga. 

Ei innvending mot det pedagogiske systemet hans var at det var einsidig religiøst innretta, ei slagside som vart sterkare etter at Francke sjølv døydde.

Bibliografi i utval 
 1702 - Offentliches zeugniss vom werk, wort und dienst Gottes, (indeheld alle skriftene utgjevne før 1702, unntatt dei polemiske) 

 1702-09 - Segensvolle fussstapfen des noch lebenden und waltenden liebreichen und getreuen Gottes etc. (ei utgreiing om utviklinga av skriftene hans)

 1704 - August Hermann Franckes Schrift über eine Reform des Erziehungs- und Bildungswesens als Ausgangspunkt einer geistlichen und sozialen Neuordnung der Evangelischen Kirche des 18. Jahrhunderts: der Grosse Aufsatz. Mit einer quellenkundlichen Einführung. Hrsg. v. Otto Podczeck. Berlin. Akademie 1962.

Bakgrunnsstoff 
 Heimeside  for Dei franckeske stiftingar
Reinhard Breymayer: Zum Schicksal der Privatbibliothek August Hermann Franckes. Über den wiedergefundenen Auktionskatalog der Privatbibliothek seines Sohnes Gotthilf August Francke. 3., verbesserte Auflage. Tübingen: Noûs-Verlag Thomas Leon Heck 2002. – 32 S. – ISBN 3-924249-42-3.

Tyske teologar
Tyske pedagoger
Pietisme
Koifjorden

Koifjorden er ein fjord på nordaustsida av Nordkinnhalvøya i Gamvik kommune i Troms og Finnmark. Fjorden strekkjer seg 6 km sørover til Innervalen i botn av fjorden.

Fjorden har innløp mellom Skalangsneset i vest og Sandfjordneset i aust. Vest for Skalangsneset ligg Risfjorden og aust for Sandfjordneset ligg Sandfjorden Koiøya ligg midt i innløpet til fjorden. I den indre delen av fjorden ligg det spreidde bustader, men desse har ikkje vegsamband.

Fjordar i Gamvik
Sandfjorden ved Koifjorden

Sandfjorden er ein fjord i Gamvik kommune i Troms og Finnmark. Fjorden strekkjer seg 1 km sørvestover til ei 130 meter lang sandstrand i botn av fjorden.

Fjorden ligg på austsida av Sandfjordneset. Vest for dette neset ligg Koifjorden. Det er ingen busetnader ved fjorden.

Fjordar i Gamvik
Tanafjorden

Tanafjorden (nordsamisk Deanuvuotna) er ein fjord i Troms og Finnmark fylke i kommunane Gamvik, Berlevåg og Tana. Fjorden strekkjer seg 66 km sørover til bygda Smalfjord i botn av fjorden og ligg mellom Nordkinnhalvøya i vest og Varangerhalvøya i aust. 

Fjorden har innløp mellom Omgangsneset i vest og Skarveneset i aust. Tanafjorden har mange fjordarmar og dei fleste busetjingane ligg i botn av desse. Bygda Store Molvik på austsida er eit av unntaka og Lávvonjárga eit anna nesten heilt sør i fjorden. 

Av fjordarmar finn ein på vestsida Tyfjorden, Skardfjorden, Rafjorden, Hopsfjorden og Langfjorden, og på austsida Gulgofjorden. Inst i fjorden deler han seg i fem greiner. Frå vest til aust er desse Vestertana, Tarmfjorden, Smalfjorden, munningen av Tanaelva og Leirpollen. 

Riksveg 98 og Riksveg 890 går langs botn av fjorden.

Fjordar i Troms og Finnmark
Fjordar i Gamvik
Fjordar i Berlevåg
Geografi i Tana
Kompresjonsforhold

Kompresjonsforhold i ein stempelmotor er forholdet mellom sylindervolumet når stemplet er i nedre posisjon og når det er øvre posisjon. Eit høgt kompresjonsforhold fører til auka virkningsgrad, men i ein Ottomotor kan det ikkje vera så høgt at gas-luft-blandinga sjølvtenner. Moderne bensinmotorar har ofte eit kompresjonsforhold på opp mot 10:1, medan dieselmotorar kan ha kompresjonsforhold på opp til 20:1.

Forbrenningsmotorar
Gulgofjorden

Gulgofjorden (nordsamisk Vuođavuotna), også kalla eller Trollfjorden, er ein fjordarm av Tanafjorden i Berlevåg kommune i Troms og Finnmark. Fjorden strekkjer seg 4 km austover til Gulgofjord i botn av fjorden.

Fjorden har innløp mellom Skjerberget i nord og Gulgoneset i sør. Begge sider av den indre halvdelen av fjorden er utbygd, men staden har ikkje vegsamband til resten av kommunen.

Kjelder

Fjordar i Berlevåg
Tyfjorden

Tyfjorden (samisk Dáigevuotna) er ein fjordarm av Tanafjorden på austsida av Nordkinnhalvøya i Gamvik kommune i Troms og Finnmark. Fjorden strekkjer seg 4,5 km vestover til Tyfjord i botn av fjorden.

Fjorden har innløp mellom Hanstyske i nord og Tyfjordneset i sør. Tyfjord er ein gammal busetnadsplass ved fjorden. Det er ingen andre busetnader her.

Fjordar i Gamvik
Skardfjorden

Skardfjorden eller Skarfjorden (samisk Skáravuotna) er ein fjordarm av Tanafjorden på austsida av Nordkinnhalvøya i Gamvik kommune i Troms og Finnmark. Fjorden strekkjer seg 2,5 km vestover til hamn Skardfjord i botn av fjorden.

Fjorden har innløp sør for Oterstein. Det er ingen andre busetnader ved fjorden enn den inst i fjorden og heller ingen vegsamband.

Fjordar i Gamvik